פאולה רוזנברג

פאולה וייסמברג-רוזנברג (נולדה ב-15 בנובמבר 1976) היא אשת תקשורת ונטורופתית שעוסקת בצמחי מרפא ובתחומים נוספים ברפואה האלטרנטיבית: פרחי באך וארומתרפיה. הנחתה עם בעלה, ליאון רוזנברג, את התוכנית "פאולה וליאון" בקשת 12, והשתתפה בהנחיית העונה הראשונה של "בייק אוף ישראל".

 ביוגרפיה 
נולדה בלה פלאטה שבארגנטינה, למשפחה יהודית-אשכנזית מקומית בשם וייסמברג. בשנת 1982 עלתה עם משפחתה לישראל ממניעים ציוניים. את שירותה בצה"ל עשתה כקצינת חינוך בנח"ל.

בשנת 2005, לאחר קריירה קצרה כעורכת דין, החליטה רוזנברג לזנוח את תחום המשפטים, ולעבור לעסוק בנטורופתיה. זאת, לאחר לימודי נטורופתיה במכללת רידמן לרפואה משלימה ואף לימודים מתקדמים.

הנחתה את תוכנית הרדיו "שישי בבוקר" ברדיו תל אביב עם דליק ווליניץ.

בעלת טור באתר האינטרנט mako.

במהלך החודשים פברואר-מאי 2015 הגישה לצדו של בעלה, ליאון רוזנברג, את התוכנית "חשבון משותף", בשידורי קשת של ערוץ 2. מאוקטובר 2015 החלה להגיש לצדו של רוזנברג את תוכנית הבוקר "בוקר בריא" בשידורי קשת. מנובמבר 2015 עד ינואר 2016 הגישה במקביל את התוכנית "פאולה וליאון בשישי", לצדו של רוזנברג.

בחודשים אפריל עד יוני 2016 הגישה לצדה של איה קרמרמן את העונה הראשונה של תוכנית המציאות "בייק אוף ישראל", בשידורי קשת.

באוקטובר 2017 עברה התוכנית "בוקר בריא", בהגשתה ובהגשת ליאון בעלה, מיתוג מחודש לקראת המעבר של קשת לערוץ 12, ונקראה בשם "פאולה וליאון". התוכנית משודרת בימי חול, בשעה 9:00 אחרי "חדשות הבוקר", ועוסקת במגוון נושאים שמחוץ לחדשות, העוסקים לא רק בענייני בריאות לעומת "בוקר בריא".

לרוזנברג קליניקה טיפולית של רפואה אלטרנטיבית ומשלימה, שבמסגרתה היא מרצה בתחום הנטורופתיה ברחבי הארץ והעולם, ומנחה סדנאות לאורח חיים בריא, כגון ניקוי רעלים מהגוף. בנוסף, היא נטורופתית שעוסקת בצמחי מרפא ובתחומים נוספים ברפואה האלטרנטיבית: פרחי באך וארומתרפיה.

פאולה מגישה שני פודקאסטים ברשת "עושים היסטוריה": את הפודקאסט "יחסינו לאן" בנושא זוגיות היא מגישה יחד עם בעלה ליאון רוזנברג מאז יוני 2019, ואת הפודקאסט "בריאה ומאושרת",, שמתפרסם באופן יומי ועוסק באורח חיים בריא, היא מגישה מאז דצמבר 2021.

כמו כן, היא בעלת טור שבועי ב"ישראל היום".

בשנת 2019 שיחקה בסדרת הטלוויזיה המוקומנטרית "מצולמים" את "הילה ברדה", פרודתו של לירון ברדה, שגילם אסי ישראלוף.

באפריל 2025 התעמתה רוזנברג עם עמית סגל ברשתות החברתיות, לאחר שבתגובה לפוסט של סגל היא כינתה את דבריו "תעמולה". מטעם סגל נשלח אליה בתגובה מכתב התראה לפני נקיטת הליכים נגדה בגין לשון הרע.

 חיים אישיים 
רוזנברג נשואה בשנית. בעלה הוא מגיש הטלוויזיה והשחקן ליאון רוזנברג, ולזוג שתי בנות. בנותיה, שילה וארבל, השתתפו בעונה השלישית של סליחה על השאלה ילדים בפרק "ילדים של מפורסמים" שמשודרת בכאן חינוכית. הם התגוררו בהוד השרון, אך בעקבות מלחמת חרבות ברזל, שהביאה להקפאת שידור התוכנית "פאולה וליאון", עברה המשפחה להתגורר בקפריסין בפודקאסט של איתי סגל, מתחילת 2026, הסבירה שההחלטה על המעבר הייתה לפני המלחמה בעקבות צעדי החקיקה של הממשלה, אך המעבר בוצע אחרי פריצתה.

 רשימת תוכניות כמנחה או מגישה 

 טלוויזיה 
 "חשבון משותף" (ערוץ 2, קשת) - מנחת התוכנית (לצד ליאון רוזנברג)
 "בוקר בריא" (ערוץ 2, קשת) - תוכנית בוקר על בריאות, תזונה, צרכנות והורות
 "פאולה וליאון בשישי" (ערוץ 2, קשת) - מנחת התוכנית (לצד ליאון רוזנברג)
 "בייק אוף ישראל" (ערוץ 2, קשת) - מנחת התוכנית (לצד איה קרמרמן)
"פאולה וליאון" (קשת 12) - מנחת התוכנית (לצד ליאון רוזנברג)

 רדיו 
"שישי בבוקר" (רדיו תל אביב) - מנחת התוכנית (לצד דליק ווליניץ)

 פודקאסטים 
"יחסינו לאן" (עושים היסטוריה) - מנחת התוכנית (לצד ליאון רוזנברג).
"בריאה ומאושרת" (עושים היסטוריה) - מנחת התוכנית.

 קישורים חיצוניים 



 "חיים וטעים" הטור של פאולה רוזנברג, באתר mako
 הכתבות של פאולה רוזנברג, באתר סלונה
 "בוקר בריא" עם פאולה וליאון רוזנברג באתר makoTV





 רוני ודנאי, פאולה רוזנברג: "יש לי מלא עוקבות חרדיות בעילום שם", באתר את, 7 בספטמבר 2023

הערות שוליים

קטגוריה:מרפאים אלטרנטיביים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:סגל קשת
קטגוריה:מנחות טלוויזיה ישראליות
קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:עולות בשנות ה-1980
קטגוריה:עולים בשנות ה-1980
קטגוריה:סגל רדיו תל אביב
קטגוריה:תזונאיות ישראליות
קטגוריה:סגל עושים היסטוריה
קטגוריה:מגישות פודקאסטים ישראליות
קטגוריה:מנחי טלוויזיה ישראלים
קטגוריה:תזונאים ישראלים
קטגוריה:מתחרי MKR המטבח המנצח
קטגוריה:ישראלים שהיגרו לקפריסין
קטגוריה:ישראליות שנולדו ב-1976
קטגוריה:ישראלים שנולדו ב-1976